Se Spellemann-festen direkte på VGTV
- Vi håper på god partyfaktor slik at vi kan gjenspeile den festen som Spellemann-nachspielet er. Det pleier å gå heftig for seg, og vi håper på litt krutt i studio også, sier Merete Gamst i VGTV. Hun skal være programleder for direktesendingen til VGTV, som begynner når hovedsendingen på NRK1 er ferdig førstkommende lørdag.- Det er jo da moroa begynner. Så det skal vi få direkte på VGTV, slik at de som sitter hjemme har mulighet til å være med på festen, forteller Gamst. I utgangspunktet er det bare tre personer som skal sørge for direktesendingen til VGTV. Programleder Gamst har med seg to VGTV-fotografer - hvorav en har regi. I sendingen blir det reaksjoner fra artister, kjendiser og musikkeksperter. - De skal si hva de synes om vinnerne og det som har skjedd på scenen under Spellemann, forklarer Gamst.Underveis i sendingen skal min Mote-leder Sonia Huanca Vold gi sin dom over antrekkene til både kvinnene og mennene. Hvem er best kledd? Hvem er mest sexy? Hvem har på seg for kort kjole? - De som skal på Spellemann er generelt ganske flinke til å kle seg. Jeg vet at en del av dem får hjelp på forhånd, så jeg tror de fleste vil ta seg godt ut, sier Huanca Vold til VG. Moteeksperten mener Norge ikke har så mange store tilstelninger som i utlandet der man får vist seg frem på den røde løperen. - I så måte er Spellemann viktig, og det er slik at folk husker hva man hadde på seg hvert år. Bildene blir ofte brukt igjen og igjen, sier Huanca Vold.
Som eneste TV-medium blir VGTV med på Spellemann-nachspielet førstkommende lørdag.